Diari Oficial de la Generalitat Valenciana


Sumari del DOGV 5031, del 20-06-2005 (2005/6924)

RESOLUCIÓ de 17 de maig de 2005, del director general d'Energia, per la qual s'atorga a Energías Renovables Mediterráneas, SA (Renomar), l'autorització administrativa del parc eòlic denominat Manzanera, ubicat al terme municipal d'Olocau del Rey, a la província de Castelló, s'aprova el projecte d'execució i se'n declara, en concret, la utilitat pública. Expedient ATREGI 2003/5/12.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5031

Data del DOGV
:   20-06-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/6924


Data del document
:   17-05-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Olocau del Rey
    * empresa privada
    * energia eòlica

RESOLUCIÓ de 17 de maig de 2005, del director general d'Energia, per la qual s'atorga a Energías Renovables Mediterráneas, SA (Renomar), l'autorització administrativa del parc eòlic denominat Manzanera, ubicat al terme municipal d'Olocau del Rey, a la província de Castelló, s'aprova el projecte d'execució i se'n declara, en concret, la utilitat pública. Expedient ATREGI 2003/5/12. [2005/X6924]
  
Vist l'expedient de sol·licitud d'adjudicació de l'execució dels plans energètics de zona, plans especials per a l'ordenació de les zones eòliques i estudis d'impacte ambiental, així com d'autorització de les instal·lacions elèctriques per a parcs eòlics, incoat a instància d'Energías Renovables Mediterráneas, SA (Renomar), amb domicili al carrer Doctor Romagosa, núm. 1 de València, amb data 3 de novembre de 2001, en relació amb la sol·licitud d'aprovació del pla energètic de la zona 2 del Pla Eòlic de la Comunitat Valenciana, ubicada als termes municipals de Todolella, Olocau del Rey i Forcall, per a la instal·lació de tres parcs eòlics denominats respectivament Manzanera, Refoies i Mola de Todolella.
  
Vistos els escrits presentats, amb data 18 d'octubre de 2002, davant de la Conselleria d'Indústria, Comerç i Energia, en els quals se sol·licita l'autorització administrativa i la declaració d'utilitat pública en concret per a la construcció del parc eòlic denominat Manzanera i autorització administrativa, aprovació de projecte i declaració d'utilitat pública per a la subestació transformadora també denominada ST Manzanera, ambdós instal·lacions que formen el parc eòlic, ubicades al terme municipal d'Olocau del Rey, a la província de Castelló, a les quals s'adjuntava avantprojecte de l'esmentat parc eòlic firmat per Miguel Núñez Polo i visat pel Col·legi Oficial d'Enginyers Superiors Industrials de la Comunitat Valenciana i projecte de la subestació transformadora ST Manzanera, firmat per Pablo Romera Alonso i visat pel Col·legi Nacional d'Enginyers de l'ICAI amb data 13 de setembre de 2002.
  
Vist l'escrit de 26 de novembre de 2004, en el qual se sol·licita l'aprovació del projecte de l'esmentat parc eòlic i es reitera en la sol·licitud d'autorització administrativa i aprovació de projecte de la subestació associada, a què s'adjuntava el projecte d'execució del parc eòlic Manzanera firmat per Miguel Núñez Polo i visat pel Col·legi Oficial d'Enginyers Superiors Industrials de la Comunitat Valenciana amb data 11 de novembre de 2004.
  
Vist l'escrit de 10 de maig de 2005, en el qual es presenta un annex modificatiu del projecte de la subestació transformadora 132/12 kV Manzanera, firmat per Jorge Romero Barbado i visat pel Col·legi Nacional d'Enginyers de l'ICAI amb data 12 de maig de 2005.
  
Vist que per Resolució de 25 de febrer de 2003, del conseller d'Indústria, Comerç i Energia, van ser seleccionats els projectes de pla energètic, pla especial d'ordenació i estudi d'impacte ambiental de la zona 2 del Pla Eòlic de la Comunitat Valenciana, presentats per l'empresa Renomar.
  
Vist que en el període d'informació pública, en compliment del que establixen la Llei 54/1997, de 27 de novembre, del Sector Elèctric, el Reial Decret 1.955/2000, d'1 de desembre i les Normes del Pla Eòlic de la Comunitat Valenciana, van ser sotmesos els projectes de pla especial, avantprojectes de parcs eòlics amb la relació de béns i drets afectats i l'estudi d'impacte ambiental de la zona 2, per mitjà d'anuncis en el Butlletí Oficial de la Província de Castelló núm. 82, de 5 de juliol de 2003, el Diari Oficial de la Generalitat Valenciana núm. 4.535, de 2 de juliol de 2003, i en el diari Mediterráneo del dia 7 de juliol de 2003, s'han presentat 13 escrits entre al·legacions particulars, informes d'organismes i empreses de servici públic o de servicis d'interés general i dictàmens d'ajuntaments, que van ser remesos al sol·licitant per a la seua informació i dels quals el Servici Territorial d'Indústria de Castelló i la Direcció General d'Energia han emés degudament informes, informes que estan en l'expedient d'aprovació del pla especial d'ordenació de la zona 2.
  
Vist que, de conformitat amb el que establixen la Llei 54/1997, de 27 de novembre, del Sector Elèctric, i el Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, es va remetre als ajuntaments afectats pels parcs eòlics, separata de la part de les instal·lacions que els afecten, a l'efecte d'establir les oportunes condicions tècniques, juntament amb la relació concreta i individualitzada dels béns i drets afectats, per a la seua exposició al públic.
  
Vist que, de conformitat amb el que establix l'article 127 del Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, es va remetre així mateix separata dels avantprojectes dels parcs eòlics de la zona 2 a:
  
- Conselleria de Cultura, Educació i Esport, Direcció Territorial de Castelló.
  
- Conselleria de Territori i Habitatge, Servici Territorial de Castelló.
  
- Conselleria d'Infraestructures i Transport, Servici Territorial d'Obres Públiques.
  
- Diputació de Terol.
  
- Diputació Provincial de Castelló.
  
A fi que presten la seua conformitat o l'oposició a l'autorització sol·licitada.
  
Vist que, de conformitat amb el que establix l'esmentat article 127 del Reial Decret 1.955/2000, es va traslladar al sol·licitant les decisions dels ajuntaments i dels organismes esmentats, que van ser degudament resposts.
  
Vist que estan en l'expedient les decisions dels ajuntaments i dels organismes esmentats, així com les respostes del sol·licitant.
  
Vist que, amb data 11 de febrer de 2004, el conseller d'Infraestructures i Transport aprova provisionalment el pla especial d'ordenació de la zona 2.
  
Vist que, mitjançant una resolució d'11 d'agost de 2004, el director general de Gestió del Medi Natural de la Conselleria de Territori i Habitatge formula Declaració d'Impacte Ambiental en què estima acceptable des del punt de vista ambiental el projecte d'instal·lacions eòliques de la zona 2, inclòs el sistema d'evacuació elèctrica, amb les condicions que s'arrepleguen en l'apartat segon de la part dispositiva de la mencionada declaració d'impacte ambiental.
  
Vist que, mitjançant Resolució de 30 de novembre de 2004, del conseller de Territori i Habitatge, s'aprova definitivament el pla especial d'ordenació de la zona 2, que va ser publicat en el BOP de Castelló núm. 5, d'11 de gener de 2005.
  
Vist que, d'acord amb l'article 8 de les Normes del Pla Eòlic contingudes en l'annex de l'Acord de 26 de juliol de 2001, pel qual s'aprova el Pla Eòlic de la Comunitat Valenciana, l'aprovació definitiva del pla especial i la seua publicació oficial, produirà els efectes previstos en els articles 58 i 59 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana, en relació amb els articles 179 a 182 del Reglament de Planejament de la Comunitat Valenciana, sobre executivitat, vigència, declaració d'utilitat pública, obligatorietat i entrada en vigor dels plans urbanístics.
  
Vist que, mitjançant Resolució de 21 de març de 2005, es formalitza l'aprovació del pla energètic de la zona 2 per a la implantació dels parcs eòlics Manzanera, Refoies i Mola de Todolella als termes municipals de Todolella, Olocau del Rey i Forcall, d'acord amb el que establix article 9 de les Normes del Pla Eòlic contingudes en l'annex de l'Acord de 26 de juliol de 2001, pel qual s'aprova el Pla Eòlic de la Comunitat Valenciana.
  
Vist que hi ha en l'expedient la memòria acreditativa de la capacitat legal, tècnica i econòmica del sol·licitant adequada al tipus d'instal·lació.
  
Vist l'informe tècnic favorable de 10 de gener de 2005, emés pel Servici Territorial d'Energia de Castelló.
  
Atés que la finalitat de les instal·lacions objecte d'autorització, ubicades en la zona eòlica 2 del Pla Eòlic de la Comunitat Valenciana, és la generació d'energia elèctrica destinada a satisfer les necessitats del consum de la Comunitat Valenciana a través de fonts d'energia renovables respectuoses amb el medi ambient.
  
Atés que l'article 21.3 de la Llei 54/1997, de 27 de novembre, del Sector Elèctric, establix que les autoritzacions administratives seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables.
  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i el Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica.
  
Atés que Renomar té la capacitat legal, tècnica i economicofinancera requerida en l'article 21.2 d) de la Llei 54/1997, de 24 de novembre, del Sector Elèctric, per a la realització de les instal·lacions projectades.
  
Atés la Direcció General d'Energia competent per a la resolució del present expedient, d'acord amb el que disposa l'apartat segon de la part dispositiva de la Resolució d'aprovació del pla energètic de la zona 2, del conseller d'Infraestructures i Transport, de 21 de març de 2005.
  
Esta Direcció General d'Energia resol:
  
Primer. Atorgar a Energías Renovables Mediterráneas, SA (Renomar), autorització administrativa per a la instal·lació del parc eòlic denominat Manzanera, ubicat al terme municipal d'Olocau del Rey, a la província de Castelló, les característiques principals del qual són:
  
. Potència total: 25,5 MW
  
. Nre. d'aerogeneradors: 17
  
. Potència unitària: 1,5 MW
  
. Subestació transformadora formada per:
  
Sistema de 132 kV, compost per:
  
una posició de línia de connexió amb ST Morella
  
una posició de transformador
  
un transformador de potència trifàsic 132/12 kV de 55 MVA
  
una reactància de posada a terra 12 kV de 300 A durant 10 segons
  
un sistema de 12 kV, tipus interior, en cel·les d'aïllament en aire compost per:
  
tres cel·les de línia
  
una cel·la de transformador de potència
  
una cel·la de mesura
  
una cel·la de transformador de servicis auxiliars
  
. Pressupost: 18.131.618,04 €
  
La present resolució queda sotmesa a les condicions següents:
  
1. La present autorització s'atorga sense perjuí de les concessions i autoritzacions que siguen necessàries, d'acord amb les disposicions que siguen aplicables.
  
2. Les condicions establides en l'apartat segon de la part dispositiva de la Declaració d'Impacte Ambiental d'11 d'agost de 2004, del director general de Gestió del Medi Natural.
  
3. Les condicions establides en l'apartat segon de la part dispositiva de la Resolució d'aprovació del pla energètic de la zona 2 del Pla Eòlic de la Comunitat Valenciana.
  
4. Les condicions establides pels ajuntaments i organismes que han intervingut en el procediment administratiu.
  
Segon. Aprovar el projecte d'execució del parc eòlic Manzanera, firmat per Miguel Núñez Polo i visat pel col·legi Oficial d'Enginyers Superiors Industrials de la Comunitat Valenciana amb data 11 de novembre de 2004 i el projecte de subestació transformadora 132/12 kV Manzanera firmat per Pablo Romera Alonso i l'annex modificatiu, firmat per Jorge Romero Barbado i visats pel Col·legi Nacional d'Enginyers de l'ICAI amb dates 13 de setembre de 2002 i 12 de maig de 2005 amb les condicions següents:
  
1. Les obres hauran de realitzar-se d'acord amb els projectes presentats.
  
2. El termini de posada en marxa serà de 10 mesos, comptadors a partir de la notificació de la present resolució. Abans de l'acabament del termini esmentat Energías Renovables Mediterráneas, SA (Renomar) podrà sol·licitar-ne l'ampliació per mitjà de sol·licitud motivada davant d'esta Direcció General.
  
3. El titular informarà de l'acabament de les obres al Servici Territorial d'Energia de Castelló a l'efecte de reconeixement definitiu i l'extensió de l'acta de posada en marxa.
  
4. Energías Renovables Mediterráneas, SA (Renomar) haurà d'observar en tot moment els preceptes, les mesures i les condicions que s'establisquen en la legislació aplicable a l'activitat de generació d'energia elèctrica i les derivades del Pla Eòlic de la Comunitat Valenciana.
  
Tercer. Declarar en concret la utilitat pública de les instal·lacions autoritzades en el punt primer de la part dispositiva de la present resolució, als efectes assenyalats en la Llei 54/1997, de 27 de novembre, del Sector Elèctric, i la urgent ocupació dels béns i drets afectats, la relació concreta i individualitzada de la qual va ser sotmesa al tràmit d'informació pública i va ser publicada en els mitjans de difusió indicats en la part expositiva d'esta resolució i exposada al públic en els ajuntaments en els termes municipals dels quals es troben.
  
Quart. Publicar i notificar la present resolució, d'acord amb el que establixen els articles 128, 131 i 148 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells que, intentada la notificació, no se'ls haguera pogut realitzar.
  
L'administració deixarà sense efecte la present resolució en el moment en què observe l'incompliment de les condicions que esta imposa.
  
Contra la present resolució, que no posa fi a la via administrativa, podrà interposar-se recurs d'alçada davant el secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.